ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

Cu privire la modificarea Hotărârii Consiliului Local Valea Ierii nr.12/30.04.2020 de aprobare a Metodologiei planurilor de afaceri și Metodologiei de organizare concurs planuri de afaceri în cadrul proiectului

*„Servicii integrate inteligente pentru reducerea numărului de persoane marginalizate din comuna Valea Ierii, județul Cluj”*

Consiliul Local al comunei Valea Ierii, întrunit în ședința extraordinară de îndată din data de 17 iunie 2020,

Văzând referatul nr.1602/16.06.2020 întocmit de primarul comunei Valea Ierii precum și raportul nr.1603/16.06.2020 întocmit de doamna Mariș Nelia-Crenguța -secretar general al comunei,

Ţinând cont de:

-Contractul de finantare POCU/140/4/2/115269 înregistrat la O.I.R.P.O.S.D.R.U. Regiunea Nord-Vest la nr.8367/21.09.2018,

- Regulamentul (UE) nr. 1407/2013 din 18 decembrie 2013 pentru aplicarea art. 107 si 108 din Tratatul privind Funcţionarea Uniunii Europene ajutoarelor de minimis, publicat în Jurnalul Oficial al Uniunii Europene nr. L352/1 din 24 decembrie 2013;

- Schema de ajutor de minimis „Dezvoltare Locală Integrată (DLI 3600) în comunitățile marginalizate”;

- Ghidul Solicitantului - Conditii Specifice “Dezvoltare Locală Integrată (DLI 3600) în comunitățile marginalizate”, Axa prioritara nr. 4 „Incluziunea socială și combaterea sărăciei”.

- Corrigendum nr. 1 la Ghidul Solicitantului - Condiţii Specifice ”Dezvoltare Locală Integrată (DLI 3600) în comunitățile marginalizate”;

- Orientari privind accesarea finantarilor in cadrul Programului Operational Capital Uman 2014-2020 (versiunea mai 2019);

- Orientări privind oportunitățile de finanțare în cadrul Programului Operațional Capital Uman 2014-2020;

- Ordinul Preşedintelui Consiliului Concurenţei nr. 175/2007 pentru punerea în aplicare a Regulamentului privind procedurile de monitorizare a ajutoarelor de stat;

- Hotărârea Consiliului Local Valea Ierii nr.12/30.04.2020;

În baza prevederilor art. 129 alin. (2) lit. b), alin. (4) lit. f) și g) din Ordonanța de urgență a Guvernului nr.57/2019 privind Codul administrativ;

În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ,

H O T Ă R Ă Ș T E :

Art.1. Se aprobă modificarea Metodologiei planurilor de afaceri în cadrul proiectului *„Servicii integrate inteligente pentru reducerea numărului de persoane marginalizate din comuna Valea Ierii, județul Cluj”,* conform Anexei 1 care face parte integrantă din prezenta hotărâre.

Art.2. Se aprobă modificarea Metodologiei de organizare a concursului planurilor de afaceri în cadrul proiectului *„Servicii integrate inteligente pentru reducerea numărului de persoane marginalizate din comuna Valea Ierii, județul Cluj”,* conform Anexei 2 care face parte integrantă din prezenta hotărâre.

Art.3. Prezenta hotărâre va fi comunicată Instituției Prefectului – Județul Cluj, primarului comunei Valea Ierii și publicată pe site-ul propriu.

Președinte de ședință, Contrasemnează:

Paul-Vasile Michile Secretar general al comunei,

Nelia-Crenguța Mariș

**Nr.19 din 17.06.2020**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*